open-index/open-wikipedia-markdown huggingface dataset:
Ernests Aistars

**Ernests Aistars** arī **Aisters** (1899—1998) bija latviešu pedagogs un rakstnieks. Pēc došanās bēgļu gaitās Vācijā un ASV uzrakstīja divpadsmit romānu.

## Dzīvesgājums
Dzimis 1899. gada 16. septembrī kā Ernests Anševics Užavas pagasta Sārnates Tomdēlos. Studēja filozofiju un baltu filoloģiju Latvijas Universitātes Filoloģijas un filozofijas fakultātē. Strādāja par skolotāju Ludzā, Dobelē (1927), Aglonā, Jaunjelgavā un Jelgavas Hercoga Pētera ģimnāzijā. Bija pasniedzējs Rīgas, Jelgavas un Cēsu skolotāju institūtos. Uzrakstīja monogrāfiju "Sejas aiz maskām" par Ādolfu Ersu (1936).

Otrā pasaules kara beigās 1944. gadā devās bēgļu gaitās uz Vāciju, kur bija Ausekļa Latviešu ģimnāzijas direktors Hohfeldas baltiešu bēgļu nometnē pie Augsburgas. Tur sacerēja savu pirmo romānu "Sirēna" (1949), kurā jūtama norvēģu rakstnieka Knuta Hamsuna ietekme.
Pēc pārcelšanās uz ASV strādāja Čikāgas preču stacijā par ratiņstūmēju, vēlāk par grāmatvedi, līdztekus tam rakstīja romānus latviešu valodā. Bija skolotājs Gaŗezera Latviešu vidusskolā Mičiganas pavalstī.
Viņa pēdējais romāns "Šoreiz ar īsto" izdots 1987. gadā, kad autoram bija jau 87 gadi.

Miris 1998. gada 22. jūlijā ASV. Viņa vecākais dēls Viestarts Aistars (1927) un jaunākais dēls Jānis Aistars (1938) ir gleznotāji. Jānis Aistars ir arī rakstnieks, un mazmeita Zinta Aistars (1957) ir rakstniece.

## Darbi
* Iejūtas aistētika (1931)
* Sejas aiz maskām (1936) 
* Latviešu domraksts (1937) 
* Vēju saucējs (1946)
* Sirēna (1949)
* Plosti (1952)
* Sapnis saules logā (1960)
* Aiza (1963)
* Tu ienāci naktī (1967)
* Evita (1970)
* Zvaigznes un zeme (1972)
* Goda Diena (1973)
* Adatas ēnā (1975)
* Savā zemē (1978), saņemta PBLA Kultūras fonda balva 1979. gadā 
* Gaismu Sauca (1980)
* Sāksim vēlreiz (1985)
* Šoreiz ar īsto (1987)

## Atsauces

## Ārējās saites
https://www.literatura.lv/lv/person/Ernests-Aistars/872101
Alanīnaminotransferāze

**Alanīnaminotransferāze** jeb **alanīntransamināze** (**AlAT** jeb **ALT**) ir ferments, aminotransferāze (jeb transamināze). Tā izmanto piridoksālfosfātu, B<sub>6</sub> vitamīna atvasinājumu, kā kofermentu. AlAT katalizē atgriezenisku reakciju alanīna aminoskābes dezaminēšanu. Dezaminēšanas produkts (piruvāts) metabolizējas vairākos virzienos, ieskaitot sabrukšanu ar enerģijas izdalīšanu, glikozes sintēzi utt. Lielāku aktivitāti ferments rāda aknās (hepatocītu citoplazmā), aizkuņģa dziedzerī, sirdī, skeletmuskuļos, eritrocītos, nierēs.

## Funkcijas
Aminotransferāze katalizē aminogrupas starpmolekulāro pārnesi no aminoskābes uz ketoskābēm, pie kam par kofermentu kalpo piridoksālfosfāts, kurš šajā reakcijā izpilda starpniecisku akceptora funkciju. Galvenokārt AlAT katalizē reaminēšanas reakciju starp alanīnu un α-ketoglutārskābi ar pirovīnogskābes un glutamīnskābes veidošanos.

## Klīniskais lietojums
AlAT klīnikā izmanto, lai atrastu un novērtēt citolītisko sindromu pie aknu slimību diagnostikas un monitoringā. Testu nosaka kopā ar aspartātaminotransferāzi (AsAT). Pie tipiskas akūtu vīrusu hepatītu gaitas hiperaminotransferazēmija (palielināts transamināzu līmenis asinīs) attīstās 97% slimniekiem nedēļu iepriekš, pirms parādās pirmie klīniskie simptomi. Pusei slimnieku hiperaminotransferazēmija attīstās 5 dienas pirms hepatomegālijas vai dzeltes. Apmēram 90% slimniekiem — divas dienas pirms dzeltes. Hiperaminotransferazēmija sasniedz maksimumu (5—10 reizēm un vairāk) 1—2 saslimšanas nedēļā, kas apmēram sakrīt ar dzeltes parādīšanos vai maksimālo slimības klīnisko smagumu.

90% slimniekiem AlAT radītājs ir augstāks par AsAT, taču smagu pamataudu bojājumu gadījumā var būt pretēja samērība, kas ir saistīts ne tikai ar citoplazmālas AsAT, bet arī mitohondriālas AsAT izoformas nonākšanu asinīs. AlAT lokalizējas šūna citoplazmā.

## Atsauces
Lazurīts

**Lazurīts** ir zils, izomorfs tektosilikāta minerāls ar ķīmisko formulu (Na,Ca)8[(S,Cl,SO4,OH)2(Al6Si6O24)]. Tas ir galvenais minerāls lapislazurītā, kam tam piešķir raksturīgo tumši zilo krāsu.

## Īpašības
Lazurītam ir kubiskā kubiskā singonija. Tā cietība pēc Mosa skalas ir 5–5,5, bet blīvums 2,4–2,5 g/cm³. Minerālam raksturīga krāsa svārstās no gaiši zilas līdz violetzilai, atkarībā no sēra jonu konfigurācijas tā kristālrežģī. Krāsu galvenokārt izraisa sēra anjoni, piemēram, S₃⁻.

## Atradnes
Svarīgākā lazurīta atradne ir Afganistānas Badahšānas provincē (*[[Sar-e-Sang]]*), kur to ieguva jau pirms vairāk nekā 6000 gadiem. Citas atradnes atrodas Krievijā pie Baikāla ezera, ASV, Čīlē, Kanādā un Mjanmā.

## Lietojums
Lazurītu izmanto kā pusdārgakmeni un kā izejvielu krāsas pigmenta ultramarīna iegūšanai. Pirms sintētiskā ultramarīna izgudrošanas to plaši izmantoja glezniecībā.

## Atsauces

## Ārējās saites
Mācīšanās

**Mācīšanās** ir process, kurā cilvēks apgūst jaunas zināšanas un pieredzi. Var mācīties gan skolā, gan mājās, gan jebkurā citā vietā. Skolā mācās rēķināt, lasīt, rakstīt. Skolēni apgūst dažādus mācību priekšmetus. Būtībā cilvēks mācās jau no pašas mazotnes, piemēram, iemācās staigāt, runāt dažādus vārdus, apgūst svešvalodu, gatavot ēdienu un tā tālāk.

## Skatīt arī
* Mašīnmācīšanās
Aldonis Kalniņš

**Aldonis Kalniņš** (dzimis ) ir latviešu komponists un mūzikas pedagogs. Radījis daudz skaņdarbu balsij un klavierēm, kora dziesmas un tautasdziesmu apdares. Kopš 1960. gada Aldoņa Kalniņa kora dziesmas bija iekļautas vairāku Vispārējo latviešu Dziesmu svētku repertuārā, īpaši daudz atskaņota dziesma "Latgalē".

## Biogrāfija
Dzimis 1928. gada 26. februārī Užavas pagasta "Brakos". Studēja kompozīciju Latvijas Valsts konservatorijā pie Pētera Barisona un Valentīna Utkina. 1954. gada absolvēja konservatoriju un strādāja par pedagogu Jelgavas mūzikas vidusskolā (1954—1957) un Latvijas Valsts konservatorijā, kur līdz 1965. gadam vadīja harmonijas kursu neklātienes kordiriģentiem. Līdztekus bija izdevniecības Liesma mūzikas redaktors (1959—1990). Nodarbojās ar latviešu tautasdziesmu vākšanu un radošu apdari.

## Muzikālās daiļrades raksturojums
Komponists ir rakstījis mūziku dažādos žanros — simfonisko poēmu, kantāti, dziesmu, instrumentālo miniatūru. Vislielāko ievērību guvis, rakstot kora dziesmas. Visvairāk Kalniņš komponējis dzejnieces Skaidrītes Kaldupes dzeju. Viņai seko Bruno Saulītis (6 dziesmas par Daugavu, "Ir viena zeme"), Ziedonis Purvs (cikls "Un zeme zied"), bez tam komponēti daži Imanta Ziedoņa, Viļa Plūdoņa un citu autoru dzejoļi.

### Mūzikas valoda un tematika
Komponista melodiskā valoda sakņojas tautas mūzikas daiļradē, un viņš bieži ir izmantojis latviešu tautas dziesmu intonācijas, ritmus, metrus un skaņkārtas. Aldonis Kalniņš ir veidojis tautas dziesmu apdares, radījis oriģinālmūziku ar tautas dziesmu tekstu, kā arī izmantojis tautas dziesmām līdzīgus dzejoļus.

levērojama ir komponista kora faktūra. Koris tiek traktēts kā orķestris, kurā atsevišķu orķestra grupu funkcijas uzticētas cilvēku balsīm. Faktūra pastāvīgi mainās, un tās izmaiņas nosaka tēla attīstība. Lai gan polifonijas ir maz, homofonijas ietvaros faktūra ir daudzveidīga.

Aldoņa Kalniņa daiļradē dominē lirika, kas galvenokārt saistīta ar dzimtās dabas tēmu, ar ieklausīšanos tajā. Bieži temati ir arī darbs, patriotisms, pacilātība, monumentalitāte un varenums.

## Apbalvojumi un pagodinājumi
* Latvijas PSR Nopelniem bagātais mākslas darbinieks (1972)
* Triju Zvaigžņu ordenis (2002)

## Darbi
* Latgalē meldijas vācot. Latviešu mūzika. Sakārt. Jēkabs Vītoliņš. Rīga: LVI, 1958, 87—100
* Ticības apliecinājums Emīlim Melngailim. Māksla, 1974, 1. nr., 30—32

## Atsauces

## Ārējās saites
Mihaels Frolīks

**Mihaels Frolīks** (; dzimis ) ir čehu bijušais hokejists, malējais uzbrucējs, Čehijas hokeja izlases dalībnieks.

## Spēlētāja karjera
Profesionāļa karjeru Frolīks sāka 16 gadu vecumā, kad 2004.—05. gada sezonā debitēja Čehijas Ekstralīgas vienības HC Kladno rindās. Jau nākamajā sezonā Frolīks nostiprinājās komandas rindās, taču tad pārcēlās uz Ziemeļameriku, no 2006. līdz 2008. gadam spēlējot QMJHL klubā Rimoski "Oceanic".

2008.—09. gada sezonu Frolīks aizvadīja jau NHL vienības Floridas "Panthers" sastāvā. 2010.—11. gada sezonas vidū uzbrucējs tika aizmainīts uz Čikāgas "Blackhawks" rindām. 2012.—13. gada sezonā Frolīks kopā ar "Blackhawks" izcīnīja Stenlija kausu. 2013. gada 30. jūnijā tika aizmainīts uz Vinipegas "Jets". "Jets" sastāvā aizvadīja divas pilnas sezonas, abās atzīmējoties ar 42 rezultativitātes punktiem. 2015. gada vasarā noslēdza piecu gadu līgumu ar Kalgari "Flames", savukārt 2019. gada izskaņā tika aizmainīts uz Bufalo "Sabres". 2020. gada decembrī noslēdza viena gada līgumu ar Monreālas "Canadiens". 2021. gadā atgriezies Eiropā, pievienojoties Nacionālās līgas komandai Lausanne HC. Vēlāk spēlējis Čehijas komandā Liberecas "Bílí Tygři", bet karjeru beidzis HC Kladno.

## Ārējās saites
Hokejs 1984. gada ziemas olimpiskajās spēlēs

**[[1984. gada ziemas olimpiskās spēles|1984. gada Sarajevas ziemas olimpisko spēļu]] sacensības [[Hokejs olimpiskajās spēlēs|hokejā]]** norisinājās no 1984. gada 7. līdz 19. februārim *[[Olympic Hall Zetra]]*, *[[Skenderija II olympic hall]]* hallēs.

## Medaļu kopvērtējums
### Tabula

## Vīriešu turnīrs
### Laureāti
Manufaktūra

[thumb|18 gadsimta [porcelāns|porcelāna manufaktūra Meisenē]]

**Manufaktūra** (, no *manus* — 'roka' un *facere* — 'izgatavošana') ir ražotne, kurā ražošanas pamatā ir algotu amatnieku roku darbs un darba dalīšana, kas bija izplatīta pirms mehanizētās rūpniecības. Manufaktūru ražošanas princips bija visai attīstīts jau Senajā Grieķijā un Senajā Romā, taču Rietumeiropā agrīnajos viduslaikos panīka un no jauna atdzima 14.—15. gadsimtā Itālijā. No turienes turpmākajā gadsimtā izplatījās pa visu Eiropu un līdz 18. gadsimtā bija dominējošā ražošanas forma tekstilrūpniecībā, papīra un stikla ražošanā, metālapstrādē, kuģubūvē u.c. nozarēs.

Mūsdienu Latvijas teritorijā pirmās manufaktūras administratīvā kārtā izveidoja Kurzemes un Zemgales hercogistes zemēs.

## Skatīt arī
* Cunfte
* Rūpnīca
Aoraki

**Aoraki** () jeb **Kuka kalns** () ir virsotne Jaunzēlandes Dienvidalpos, Dienvidsalas un visas Jaunzēlandes augstākā virsotne. Kalns veidots no kristāliska masīva, nogāzēs kāres, pakājē Tasmana šļūdonis. Līdz  vjl mūžzaļo, augstāk — vasarzaļo un alpīno pļavu josla. Ietilpst Aoraki/Kuka kalna nacionālajā parkā.

Pamatiedzīvotājiem maoriem kalns bijis zināms no senatnes un no leģendām cēlies tā nosaukums par godu vienam no Debesu tēva Rakinui dēliem. Pirmais no eiropiešiem kalnu 1642. gada 13. decembrī ieraudzīja Ābels Tasmans, bet Džeimsa Kuka vārdā tas nosaukts 1851. gadā. Kalnā pirmie 1894. gada 25. decembrī uzkāpa jaunzēlandieši Toms Faifs, Džeimss Klārks un Džordžs Greiems. 2003. gadā kalnā gāja bojā četru Latvijas alpīnistu grupa, tajā skaitā pazīstamie alpīnisti Teodors Ķirsis un Aivars Prošenkovs.

## Atsauces

## Ārējās saites
Maurloki

**Maurloki** (*Allium schoenoprasum*) ir daudzgadīgs amariļļu dzimtas sīpolaugs. Tiem ir mazi, iegareni sīpoli ar šauriem, cauruļveida lokiem (lapām), kas veido puduri. Maurlokiem ir zilgani vai ceriņkrāsas ziedu čemuri, kas atrodas lapu galos; tiem ir raksturīgi ražot tikai dažas sēklas. Maurloki vairojas ar sēklu palīdzību, bet, kultivējot šos augus, tie tiek pavairoti, izmantojot tā sīpolus.

Maurloki tiek sezonāli izmantoti uzturā kā piedeva salātiem un zupām. Tos izmanto arī kā ārstniecības augus.

## Ārējās saites
Aigars Kriķis

**Aigars Kriķis** ( — ) bija latviešu kamaniņu braucējs, kas PSRS komandas sastāvā piedalījās 1976. un 1980. gada ziemas olimpiskajās spēlēs.

## Karjera
Aigars Kriķis sportot sācis kopš 14 gadu vecuma. Pirmais viņa treneris bija Valdis Tiliks, vēlāk trenējies pie PSRS kamaniņu sporta izlases trenera Sergeja Aleksejeva. Viņa lielākais panākums bija bronzas medaļa kamaniņu divniekos 1976. gada Eiropas čempionātā un zelta medaļa kamaniņu divniekos 1978. gada Pasaules čempionātā kopā ar Daini Bremzi.

1976. gada Insbrukas ziemas olimpiskajās spēlēs Kriķis ieguva 13. vietu individuāli un 8. vietu kamaniņu divniekos kopā ar Daini Bremzi. 1980. gada Leikplesidas ziemas olimpiskajās spēlēs viņi ieguva 10. vietu kamaniņu divniekos.

Drīz pēc tam A. Kriķis pieņēma lēmumu pārtraukt sportista karjeru. No 1981. līdz 1985. gadam bija PSRS sporta kluba "Darba rezerves" vecākais treneris. Vēlāk strādāja par automehāniķi.

Miris 1999. gada 15. februārī.
  
### Eiropas un Pasaules čempionātos
* 1975. gads — Pasaules čempionātā 6. vieta kamaniņu divniekos;
* 1975. gads — Eiropas čempionātā 9. vieta kamaniņu divniekos;
* 1976. gads — Eiropas čempionātā 3. vieta kamaniņu divniekos;
* 1978. gads — Pasaules čempionātā 1. vieta kamaniņu divniekos.

### Olimpiskās spēles

## Atsauces

## Ārējās saites
Radžu ūdenskrātuve

**Radžu ūdenskrātuve** ir karjerā izveidota mākslīga ūdenstilpe 158 ha platībā, kas atrodas Jēkabpils pilsētas dienvidu daļā. Ūdenskrātuve radusies 1987. gadā pēc dolomīta karjera applūdināšanas. Tajā atrodas 8 salas. Ūdenskrātuve un tās krastos atrodošais Mežaparks ir iecienīta vietējo iedzīvotāju atpūtas vieta. Radžu ūdenskrātuves pludmalei jau vairākus gadus pēc kārtas piešķir Zilo karogu.

Ezerā atrodams arī Radžu dižakmens, kas ir 220 tonnu smags, tā apkārtmērs ir 19 m, garums — 6,1 m, platums — 6 m, augstums — 4,6 m (virs ūdens redzamā daļa 3,1 m), tilpums — virs 100 m3 (pēc A. Opmaņa datiem). Akmens svars novērtēts uz 220 tonnām. Lēš, ka tas ir otrs lielākais Latvijas dižakmens pēc Nīcgales Lielā akmens.

Ūdenskrātuvē mīt: līdaka, karūsa, karpa, zandarts, sams, plaudis, karpa, asaris un līnis.

Pirms karjera ierīkošanas šajā vietā atradies lidlauks.

## Atsauces
Kālī

[thumb|Kālī statuja [Himāčala Pradēša|Himāčala Pradēšā ]]
**** (), arī **Kāli** vai **Kali** ir dieviete hinduismā, kura parasti saistīta ar nāvi un ar dzīvesbiedru, dievību Šiva.  Vārds vēsturiski Indijā lietots ar nozīmēm melns, laiks, nāve, nāves valdnieks. Pieņemts, ka Kālī ir arī laika un pārmaiņu dieviete. Tāpēc, ka Šiva arī saukts "Kāla" (ar nozīmi "mūžīgais laiks"), viņa dzīvesbiedre Kālī esot saistīta ar laiku vai nāvi (kas klāt vai pienācis). Attēlos Kālī parasti stāv uz Šivas ķermeņa, tā simbolizējot ticējumus, ka Šiva šķērso Kālī ceļu un kavē laiku un nāvi. Kāja uz Šivas ķermeņa arī simbolizējot, ka Šiva mierina, noņem Kālī dusmas. Kālī arī reizēm pārstāv dievietes Pārvatī un Durgas niknās īpašības.

## Ārējās saites
* http://www.dmoz.org/Society/Religion_and_Spirituality/Hinduism/Gods_and_Goddesses/Kali/ Kālī arhīvs 
## Skatīt arī

* Jama
* Kali Juga

## Atsauces

## Ārējās saites
Astra Rībena-Vītola

**Astra Rībena-Vītola** (dzimusi  Cēsīs) ir bijusī latviešu kamaniņu braucēja un sporta pedagoģe. Pedagoģisko zinātņu doktore (1991).

Piedalījās vienās Olimpiskajās spēlēs (), ieguva 8. vietu. 1980. gadā izcīnīja 4. vietu Eiropas kamaniņu sporta čempionātā. Divkārtēja PSRS čempione (1977, 1979). Viņas treneri bija Jānis Ozols, Andris Miezītis, Rolands Upatnieks.

Beigusi Salaspils 1. vidusskolu (1977) un Latvijas Valsts fiziskās kultūras institūtu (1983). Līdz 1997. gadam bija Latvijas Sporta pedagoģijas akadēmijas pasniedzēja, pēc tam uzņēmēja.

## Ārējās saites
Aivars Šnepsts

**Aivars Šnepsts** (dzimis  Ventspilī) ir bijušais latviešu bobslejists. 1984. gada Eiropas čempions bobsleja divniekā Jāņa Ķipura ekipāžā. Divkārtējs PSRS čempions divniekā (1982, 1983).

## Sporta karjera
Šnepsts mācījās Ventspils 1. vidusskolā un Latvijas Valsts fiziskās kultūras institūtā, kur sāka nodarboties ar bobsleju ap to laiku, kad Padomju Savienībā notika pirmie bobsleja izmēģinājumi. 

1981. gada Pasaules čempionātā ieguva 9. vietu divniekā un 8. vietu četriniekā, bet Eiropas čempionātā 16. vietu divniekā un 13. vietu četriniekā. 1982. gada Pasaules čempionātā ieguva 6. vietu divniekā un 7. vietu četriniekā, bet Eiropas čempionātā 16. vietu divniekā un 12. vietu četriniekā. Savukārt 1983. gada Eiropas čempionātā ieguva 11. vietu divniekā un 10. vietu četriniekā.

1984. gada Sarajevas ziemas olimpiskajās spēlēs divnieku ekipāža Ķipurs/Šnepsts bija ceturtā, vien nedaudz zaudējot tautieša Zinta Ekmaņa vadītajai ekipāžai. Arī četrinieku ekipāžu sacensībās sportists bija ceturtais. 

Šnepsts beidza bobslejista karjeru 1985. gadā, kad viņu diskvalificēja uz diviem gadiem sakarā ar dopinga lietošanu.
Beidza Latvijas Universitātes Finansu un tirdzniecības fakultāti (1990), bija kuģu aģentēšanas sabiedrības aģents. 

Kopš 1999. gada bija Latvijas Virves vilkšanas federācijas viceprezidents.

## Atsauces

## Ārējās saites
Dainis Bremze

**Dainis Bremze** (dzimis  Rīgā) ir bijušais latviešu kamaniņu braucējs, kas PSRS komandas sastāvā piedalījās 1976. un 1980. gada ziemas olimpiskajās spēlēs. Pasaules čempions divniekā kopā ar Aigaru Kriķi (1978).

## Karjera
D. Bremze sportot sācis 11 gadu vecumā. Pirmais treneris bija Valdis Tiliks, vēlāk trenējies pie PSRS kamaniņu sporta izlases trenera Sergeja Aleksejeva.

Trīskārtējs PSRS čempions divniekā (1973.g.-1975.g.) 3.vieta PSRS tautu ziemas spartakiādē divniekā (1974.g., 1978.g.). Eiropas čempionātā 3.vieta divniekā (1976.g.). Pasaules čempionātos: 10.vieta divniekā (1974.g.); 5.vieta divniekā (1975.g.); 10.vieta vieniniekā (1977.g.); 9.vieta divniekā (1977.g.); 1.vieta divniekā (1978.g. kopā ar Aigaru Kriķi); 9.vieta vieniniekā (1979.g.); 5.vieta divniekā (1979.g.). Piedalījies divās olimpiskajās spēlēs divniekā kopā ar Aigaru Kriķi: XII olimpiskās spēlēs 1976. gadā  Insbrukā vieniniekā un arī divniekā ieguva 8.vietu. XIII olimpiskās spēlēs 1980. gadā  Leikplesidā vieninieki izstājās, bet divnieka ierindojās 10.vietā. No 1998. līdz 2001. gadam Latvijas Kamaniņu sporta federācijas prezidents.

Uzņēmējs, 1991. gadā viņš izveidoja tirdzniecības kompāniju "Norde" un nodarbojas ar auto tirdzniecību.


### Eiropas un Pasaules čempionātos
* 1975. gads — Pasaules čempionātā 6. vieta kamaniņu divniekos;
* 1975. gads — Eiropas čempionātā 9. vieta kamaniņu divniekos;
* 1976. gads — Eiropas čempionātā 3. vieta kamaniņu divniekos;
* 1977. gads — Pasaules čempionātā 15. vieta kamaniņu vieniniekos;
* 1978. gads — Pasaules čempionātā 16. vieta kamaniņu vieniniekos;
* 1978. gads — Pasaules čempionātā 1. vieta kamaniņu divniekos.

### Olimpiskās spēles

## Atsauces

## Ārējās saites
Tintoreto

**Jakopo Komins** (), zināms kā **Tintoreto** (*Tintoretto*, ; dzimis 1518. gada septembra beigās vai oktobra sākumā; miris ), bija renesanses laikmeta itāļu gleznotājs. Viņš ir zināms arī ar sava tēva vārdu **Jakopo Robusti** vai ar pseidonīmu **Il Furiozo**. Tintoreto bija tipisks Venēcijas skolas mākslinieks.

Tradicionāli tiek uzskatīts par pēdējo diženo itāļu renesanses gleznotāju. Slavenākie Tintoreto darbi ir vairāku gleznu cikli *Scuola Grande di San Marco* un *Scuola Grande di San Rocco*.

## Ārējās saites
Kamils Stohs

**Kamils Viktors Stohs** (, ; dzimis ) ir Polijas bijušais tramplīnlēcējs.

Piedalījies sešās ziemas olimpiskajās spēlēs (, , , , , ). 2006. gadā Turīnas olimpiskajās spēlēs viņš 18 gadu vecumā ieguva 16. vietu sacensībās no normālā tramplīna, bet sacensībās no lielā tramplīna palika 26. vietā. Komandu sacensībās Polijas komandas sastāvā ieņēma 5. vietu. 2010. gadā Vankūverā individuāli augstāko vietu izcīnīja sacensībās no lielā tramplīna (14. vieta), komandu sacensībās  6. vietu.

2014. gadā Soču ziemas olimpiskajās spēlēs K. Stohs kļuva par veiksmīgāko tramplīnlēcēju: viņš izcīnīja zelta medaļu gan sacensībās no normālā, gan no lielā tramplīna. 2018. gadā Phjončhanā kļuva par olimpisko čempionu sacensībās no lielā tramplīna un ieguva bronzu komandu sacensībās.

Ar panākumiem startējis Pasaules čempionātā 2013. gadā, kur kļuva par čempionu sacensībās no lielā tramplīna, bet komandu sacensībās Polijas izlase ierindojās 3. vietā. 2017. gada Pasaules čempionātā Lahti kļuva par pasaules čempionu komandu sacensībās. Pasaules kausa sacensībās uzvarējis 31 atsevišķā posmā, divreiz kļuvis par Pasaules kausa kopvērtējuma uzvarētāju (2013.—2014. un 2017.—2018. gada sezonā). Trīs reizes izcīnījis uzvaru Četru tramplīnu turnejā (2017., 2018. un 2021. gadā), 2018. gadā uzvarēja visos Četru tramplīnu turnejas posmos, izcīnot *Grand Slam*. 

2026. gada martā noslēdza sportista karjeru.

## Karjeras rezultāti
### Olimpiskās spēles

## Atsauces

## Ārējās saites
Jānis Elsiņš

**Jānis Elsiņš** (dzimis  Siguldā) ir bijušais latviešu bobslejists. Trīskārtējs Latvijas čempions divniekā (1996-1998). 1998. gada Nagano ziemas olimpiskajās spēlēs ieguva piekto vietu Sanda Prūša vadītajā divnieku  un sesto vietu četrinieku ekipāžā.

## Sporta karjera
Elsiņš līdz 1993. gadam mācījās Murjāņu sporta skolā, kur sāka nodarboties ar bobsleju. Viņa treneri bija Aina Ziediņa, Vilnis Trupavnieks, Jānis Skrastiņš, Rihards Kotāns, Ivars Čākurs. 1995. gada Pasaules čempionātā ieguva 14. vietu divniekā un 15. vietu četriniekā. 1996. gada Pasaules čempionātā ieguva 16. vietu divniekā, bet Eiropas čempionātā 12. vietu divniekā un 29. vietu četriniekā. 1997. gada Pasaules čempionātā ieguva 10. vietu četriniekā, bet Eiropas čempionātā 12. vietu četriniekā. 1998. gada Eiropas čempionātā ieguva 7. vietu divniekā un 6. vietu četriniekā. 1999. gada Pasaules čempionātā ieguva 8. vietu četriniekā. 2000. gada Pasaules čempionātā palika 18. vietā četriniekā, bet Eiropas čempionātā 20. vietā četriniekā.

Savukārt 1998. gada Nagano ziemas olimpiskajās spēlēs divnieku ekipāža Prūsis/Elsiņš bija piektajā vietā. Četrinieku ekipāžu sacensībās sportists ieguva sesto vietu. 

1997./1998. gada sezonā 3. vieta pasaules kausa kopvērtējumā divnieku ekipāžām, kopā ar Sandi Prūsi.

1994. gadā Pasaules čempions bobsleja startos divnieku ekipāžām, kopā ar Rodžeru Lodziņu.

Pēc sporta karjeras beigšanas mācījās Latvijas Policijas akadēmijā. 

## Atsauces

## Ārējās saites
Ālande (stacija)

**Ālande** ir neizmantots dzelzceļa pieturas punkts dzelzceļa līnijā Liepāja—Vaiņode starp Liepājas staciju un Dubeņu pieturu. Blakus Ālandes pieturai atrodas arī līnijas Jelgava—Liepāja sliedes, taču perona pie tām nav bijis. Mūsdienās Vaiņodes virziena sliedes nojauktas, bet saglabājušās perona atliekas. Pasažieru nojume nav saglabājusies. Blakus bijušajai pieturai ir autoceļa V1222 pārbrauktuve. Apmēram kilometru uz rietumiem no pieturas atrodas Cimdenieku ciems un Liepājas lidosta.

## Vēsture
Stacija šajā vietā bijusi kopš 1919. gada; tās sākotnējais nosaukums bija **Grobiņa**, bet jau 1920. gadā tā pārdēvēta par **Bāti** (iespējams, šajā vietā Bātes stacija bijusi jau kopš 1913. gada). Pēc 1924. gada šī stacija dokumentos vairs neparādās. 1934. gadā šeit atvērts **Alandas** pieturas punkts šaursliežu dzelzceļa līnijas Liepāja—Rucava vajadzībām, bet pēc Otrā pasaules kara šajā pieturā sāka apstāties arī  paralēli esošajā Liepājas—Vaiņodes platsliežu līnijā kursējošie pasažieru vilcieni. Alandas nosaukums ar laiku pārveidojies par **Ālandi**. Ālandē līdz 1998. gadam apstājās dīzeļvilciens Liepāja—Vaiņode. Kopš 1998. gada pieturas punkts ir neizmantots.

## Attēlu galerija

Attēls:Ālandes stacija 06.jpg|Skats no perona Liepājas virzienā, pa kreisi ēka "Ālande-1"
Attēls:Ālandes stacija 04.jpg|Skats no pārbrauktuves Jelgavas virzienā, tālāk ēkas "Ālande-1" un "Ālande-3"
Attēls:Ālandes stacija 07.jpg|Skats no perona Jelgavas virzienā


## Atsauces

## Ārējās saites

* Ālandes pieturas foto 2007. gadā 
* Ālandes pieturas foto 2008. gadā 
* Ālandes pieturas foto 2017. gadā
Areco province

**Areco province** () ir viena no Itālijas provincēm valsts centrālajā daļā, Toskānas reģionā. Tās administratīvais centrs un lielākā pilsēta ir Areco. Provinces kopējā platība ir 3232 km2, 2012. gada beigās tajā dzīvoja  iedzīvotāji. Areco province sīkāk iedalās 36 komūnās.

## Ārējās saites
Lodi province

**Lodi province** () ir viena no Itālijas provincēm valsts ziemeļos, Lombardijas reģionā. Tās administratīvais centrs un lielākā pilsēta ir Lodi. Lodi province ir viena no mazākajām Itālijas provincēm pēc platības. Tā sīkāk iedalās 60 komūnās.

## Ārējās saites
Hroniskā noguruma sindroms

**Hroniskā noguruma sindroms** ir slimība, kas raksturojas ar pārmērīgu, invalidizējošu nogurumu, kas saglabājas vismaz 6 mēnešu garumā un kuru pavada  daudzi locītavu, infekciju un neiropsihiski simptomi. Parasti nogurums ir pārejošs simptoms, kas pāriet vai nu pats no sevis, vai pēc pamatslimības izārstēšanas. Taču daļai pacientu sūdzības kļūst pastāvīgas un ietekmē cilvēka veselību. Kad nogurumu nevar izskaidrot ar kādu slimību, tad uzskata, ka tas var būt saistīts ar hroniskā noguruma sindromu, kura diagnoze var tikt izvirzīta tikai pēc citu somatisku un psihisku slimību izslēgšanas.

## Atsauces
Dienvidalpi

**Dienvidalpi** (), arī **Jaunzēlandes Alpi**, ir kalnu sistēma Jaunzēlandes Dienvidsalā un stiepjas visā tās garumā, veidojot galveno salas ūdesšķirtni. Augstākā virsotne ir Aoraki / Kuka kalns 3754 m vjl, kas izvietojies grēdas centrālajā daļā. 17 virsotnes ir augstākas par 3000 metriem.

Kalnu sistēma izveidojusies pirms apmēram 100—150 miljoniem gadu uz robežas starp Klusā okeāna un Austrālijas plātnēm. Grēda ir daļa no Klusā okeāna ugunsloka un tajā novērojama ievērojama tektoniskā aktivitāte — zemestrīces. Dienvidalpos ap 3000 glečeru, lielākais no kuriem ir  garais Tasmana glečers.

Dienvidalpos ir vairāki nacionālie parki, zināmākie no kuriem ir Nelsona ezeru, Artura pārejas, Aoraki / Kuka kalna, Vestlendas / Tai Poutini, Aspairinga kalna un Fjordlendas nacionālie parki. Pēdējie četri ir iekļauti UNESCO Pasaules mantojuma teritorijā Vāhipounamu.

Tagadējo nosaukumu kalniem 1770. gada 23. martā piešķīris britu jūrasbaraucējs Džeimss Kuks.

## Atsauces

## Ārējās saites
Emānuels Svēdenborgs

**Emānuels Svēdenborgs** (; dzimis , miris ) bija zviedru zinātnieks un mistiķis.

Beidzis Upsālas Universitātes filozofijas fakultāti. Nodarbojās ar kosmoloģiju, mehāniku, matemātiku, anatomiju, mineraloģiju un citām zinātnēm. Vairākas no Svēdenborga idejām bija novatoriskas, piemēram, lidojošas mašīnas konstrukcija un idejas par cilvēka nervu sistēmas uzbūvi.

Apmēram no 1741. gada līdz mūža beigām radīja reliģiskus sacerējumus, piedzīvodams zīmīgus sapņus, vīzijas un atklāsmes. Iespējams, pazīstamākie Svēdenborga šī posma darbi, kurus viņš publicēja anonīmi un latīniski, ir "Debesu noslēpumi" (*Arcana Cœlestia*) un "Debesis un Elle" (*De Caelo et Ejus Mirabilibus et de inferno, ex Auditis et Visis*). Darbi tika publicēti Londonā vai Holandē.

Pamatojoties uz Svēdenborga mācību, izveidojušās vairākas baznīcas un masonu organizācijas.

## Ārējās saites
Viktors Ans

**Viktors Ans** (; dzimis **Ans Hjonsu** (, *An Hyeonsu*)  Seulā) ir korejiešu šorttrekists, kas pašlaik sacensībās pārstāv Krieviju, līdz 2011. gada beigām pārstāvējis Dienvidkoreju. Viņš ir seškārtējs olimpiskais čempions.

## Karjera
Pirmās medaļas Pasaules čempionātā ieguvis 2002. gadā 16 gadu vecumā. Piedalījies trijās ziemas olimpiskajās spēlēs (, , ). Savās pirmajās Olimpiskajās spēlēs 2002. gadā Soltleiksitijā izcīnīja 4. vietu 1000 m distancē un 13. vietu 1500 m distancē.

2006. gada ziemas olimpiskajās spēlēs Turīnā Ans Hjonsu izcīnīja trīs zelta medaļas (1000 m, 1500 m, 5000 m stafete) un vienu bronzu (500 m), tādējādi kļūstot par spēļu veiksmīgāko sportistu.

2006. gadā sākās konflikts starp slidotāju un Dienvidkorejas šorttreka izlases galvenmo treneri. Taču sportists turpināja pārstāvēt Korejas izlasi līdz 2008. gadam, kad guva smagu ceļgala traumu. Lai arī sportists pāc traumas izārstēšanas gatavojās 2010. gada Olimpiskajām spēlēm Vankūverā, tomēr viņš nespēja kvalificēties startam Korejas Republikas izlasē, ieņemot 7. vietu atlases sacensībās.

No 2011. gada jūnija Ans sāka trenēties kopā ar Krievijas šorttreka izlasi un 26. decembrī viņam tika piešķirta Krievijas pilsonība. Pieņemot Krievijas pilsonību, pieņēmis krievu vārdu Viktors par godu Viktoram Cojam un vārda līdzībai ar vārdu "uzvara" (no ). 2012. gadā atgriezās starptautisko sacensību apritē.

2014. gada Soču ziemas olimpiskajās spēlēs, jau pārstāvot Krieviju, izcīnīja zelta medaļas 500 m, 1000 m distancē un 5000 m stafetē, kā arī bronzu 1500 m distancē. Arī šajās Olimpiskajās spēlēs viņš bija medaļām bagātākais sportists, tāpat Ans kļuva par pirmo sportistu ziemas olimpisko spēļu vēsturē, kas izcīnījis zelta medaļu divu dažādu valstu sastāvā, vēl viņš kļuva par medaļām bagātāko šorttrekistu Olimpisko spēļu vēsturē. Ans ir pirmais, kas uzvarējis visās četrās šorttreka distancēs Olimpiskajās spēlēs.

Ar panākumiem startējis Pasaules čempionātā, kur, pārstāvot Dienvidkoreju, izcīnījis 18 zelta, 8 sudraba un 3 bronzas medaļas, bet, pārstāvot Krieviju, — 2 sudraba medaļas.

## Atsauces

## Ārējās saites
Luijs Dagērs

**Luijs Žaks Mandē Dagērs** (; dzimis , miris ) bija franču mākslinieks, ķīmiķis un izgudrotājs, viens no fotogrāfijas pamatlicējiem. 1829. gadā sāka strādāt kopā ar heliogrāfa izgudrotāju Niseforu Njepsu un pēc Njepsa nāves 1833. gadā turpināja pētījumumus. 1838. gadā radīja dagerotipa tehniku. Radījis arī gleznas un diorāmas.

1839. gada 7. janvārī  Dagērs iepazīstināja ar savu izgudrojumu franču sabiedrību apvienotajā Zinātņu Akadēmijas un Mākslas Akadēmijas kopsapulcē, kur dagerotipa tehnika tika raksturota vispārēji, noklusējot specifiskas detaļas. Tikai saņēmis apliecinājumu par stingru slepenību, Dagērs demonstrēja un paskaidroja savu izgudrojumu toreizējam Akadēmijas sekretāram slavenajam fiziķim Fransuā Arago. Zinātnieks augstu novērtēja šo izgudrojumu, kuru līdz šim potenciālie investori ignorēja un sāka atbalstīt tā ieviešanu. Turpmāk Dagēra tiesības uz šo izgudrojumu iegādājās Francijas valdība apmaiņai pret mūža pensiju pašam Dageram un viņa nelaiķa partnera Njepsa dēlam. Nedaudz vēlāk, 1839. gada 29. augustā Francijas valdība publiskoja šo izgudrojumu kā dāvanu no Francijas visai pasaulei, papildinot publikāciju ar pilnīgu procesa aprakstu. Tā paša gada beigās Dagers kļuva par Nacionālās Dizaina Akadēmijas goda akadēmiķi.

Dagerotips kā tāds, kas ir modernās fotogrāfijas priekštecis, sākotnēji veidojās uz plānas vara plāksnes ar sudraba jodīda pārklājumu. Dagerotipa iegūšana sākotnēji bija ļoti ilgs process, bet vēlāk, pateicoties virknei ķīmisko uzlabojumu, izdevies procesu saīsināt.

Dagerotips savā ziņā bija mūsdienu Polaroida filma. Parasti dagerotipi bija portreti, bet dabas skatu dagerotipi sastopami daudz retāk un mūsdienās kolekcionāri tos ļoti augstu vērtē. Vēl pirms savas aizraušanās ar dagerotipiem Dagers, kuram bija pieredze skatuves efektos un apgaismošanā, kopā ar Čārzu Butonu sāka veidot diorāmas teātri.

## Ārējās saites
Jūlija Ļipņicka

**Jūlija Ļipņicka** (; dzimusi ) ir krievu daiļslidotāja.

Piedalījusies , kur 15 gadu vecumā komandu sacensībās kļuva par čempioni Krievijas komandas sastāvā. Ļipņicka ir otra jaunākā Olimpisko spēļu čempione daiļslidošanā pēc Maksi Herberes.

2014. gadā kļuvusi arī par Eiropas čempioni, 2013. gada *Grand Prix* fināla sacensībās ierindojās 2. vietā. 2014. gada Pasaules čempionātā izcīnījusi sudrabu. Panākumus guvusi arī junioru sacensībās, 2012. gadā kļūdama par pasaules čempioni, viņai tāpat pieder rekords starp juniorēm brīvā slidojuma un summas punktu skaitā.

## Ārējās saites
Kalcija kanālu blokatori

**Kalcija kanālu blokatori** (arī **kalcija antagonisti** vai **lēno kalcija kanālu blokatori**, **KKB**) ir ārstniecisko preparātu grupa, kuri saistās ar L tipa kanāliem un kavē kalcija jonu ieplūšanu šūnās. Šos preparātus lieto dažādu slimību ārstēšanā, piemēram, tādu, kā arteriālā hipertensija, koronārs sirds sindroms, sirds ritma traucējumi, kreisā kambara distoliskā disfunkcija, Reino sindroms, barības vada spazma, kā arī smadzeņu asinsrites un bipolāro traucējumu terapijā.

## Klasifikācija
Kalcija kanālu blokatoru grupā ietilpst preparāti, kas atšķiras pēc ķīmiskām īpašībām, un arī pēc savas farmakokinētikas un farmakodinamikas. Pēc ķīmiskās struktūras šos preparātus iedala dihidropiridīnu, benztiazepīnu un fenilalkilamīnu atvasinājumos. KKB iedala arī trijās paaudzēs: I. paaudze (raksturojas ar parasti īsu T1/2 (pusizvades periodu) — 3-12 stundas), II. paaudze (preparāti ar garu T1/2), III. paaudze (preparāti ar ļoti garu T1/2).

II. un III. paaudzes kalcija kanālu blokatoriem raksturīgs mazāk izteikts inotropais efekts, augsta selektivitāte attiecībā uz koronāriem un cerebrāliem asinsvadiem.

## Darbības mehānisms

KKB kavē kalcija ieplūšanu caur potenciālatkarīgo L tipa (lēni inaktivējamo) kalcija kanāla α1-subvienību. Šie kanāli lokalizējas uz kardiomiocītu, sinusa un atrioventrikulārā mezgla šūnu citoplazmatiskās membrānas, gludās un šķērssvītrotās muskulatūras šūnu citoplazmatiskās membrānas. Kalcija kanālus veido galvenā lielā α1-subvienība, un vairākas smalkākas — α2, β, γ, δ. Katra α1-subvienība sastāv no četriem homoloģiskiem domēniem (I, II, III un IV), katrs domēns savukārt sastāv no sešiem transmembrāniem segmentiem (S1-S6). KKB mijiedarbojas ar L tipa kanāla α1-subvienību.

Miokarda kalcija kanālu blokāde ar fenilalkilamīna atvasinājumiem noved pie fosfātu saišu enerģijas patēriņa samazināšanās sirds mehāniskajai darbībai un kavē miokarda saraušanos — tas ir negatīvs inotropais efekts. Sinusa un AV mezgla blokāde ar fenilalkilamīna atvasinājumiem izraisa sirds ritma noteicējšūnu aktivitātes kavēšanu — negatīvu batmotropo efektu, kā arī kavē AV mezgla vadīšanu — tas ir negatīvs dromotropais efekts. Benzotiazepīnu darbība ir līdzīga fenilalkilamīnu darbībai — izraisa inotropo, batmotropo un dromotropo efektu.

Visi KKB bloķē asinsvadu gludās muskulatūras L tipa kanālus un traucē vieglo miozīna ķēžu fosforilēšanu un izraisa vazodilatāciju (asinsvadu paplašināšanos).

## Atsauces
Meteorisms

thumbnail|235px|Zīdainis ar uzpūtušos vēderu
**Meteorisms** ( — ‘pacelšanās’, ‘piepūšanās’) jeb **gāzu uzkrāšanās** ir pastiprināta gāzu veidošanās kuņģī un zarnās. Meteorisms var izraisīt pastiprinātu gāzu izvadīšanu caur anālo atveri. Gāzes gremošanas orgānu sistēmā nonāk, norijot tās kopā ar pārtiku, difundējot no asinīm vai barībvielu rūgšanas procesos. Pastiprināta gāzu uzkrāšanās notiek, kad uzturā lieto pākšaugus, rupjmaizi, kartupeļus un dārzeņus.

## Atsauces
Nifedipīns

thumb|250px|Nifedipīna struktūrformula
**Nifedipīns** (; zināms kā *Adalats*®, *Korinfars*®, *Fenigidīns*®) ir I. paaudzes dihidropiridīnu kalcija kanālu blokators. Lieto dažādu arteriālās hipertensijas (paaugstināts asinsspiediens) formu ārstēšanā, hipertensijas krīžu kupēšanā, pie smadzeņu asinsrites traucējumiem. Nedrīkst lietot cilvēki ar sirds mazspējas smagām formām, hipotensiju (pazeminātu asinsspiedienu), sievietes stāvoklī.

## Atsauces
Ķirbji

**Ķirbji** (*Cucurbita*) ir ķirbju dzimtas ģints. Ģintī ietilpst 13 sugas. Ķirbju dabiskais izplatības areāls ir Latīņamerika, galvenokārt Meksika. Dažas no ķirbju sugām tiek kultivētas, lai iegūtu šo augu augļus ķirbjus, tādēļ ķirbji ir izplatīti kultūraugi visā pasaulē.

## Sistemātika
Ķirbju ģintī ietilpst 13 sugas.

* ķirbji (*Cucurbita*)
** daudzgadīgais ķirbis (*Cucurbita ficifolia*)
** Ekvadoras ķirbis (*Cucurbita ecuadoriensis*)
** lielaugļu ķirbis (*Cucurbita maxima*)
** muskata ķirbis (*Cucurbita moschata*)
** parastais ķirbis (*Cucurbita pepo*)
** *[[Cucurbita argyrosperma]]*
** *[[Cucurbita digitata]]*
** *[[Cucurbita foetidissima]]*
** *[[Cucurbita galeottii]]*
** *[[Cucurbita lundelliana]]*
** *[[Cucurbita okeechobeensis]]*
** *[[Cucurbita pedatifolia]]*
** *[[Cucurbita radicans]]*
Amlodipīns

thumb|250px|Amlodipīna struktūrformula
**Amlodipīns** (; zināms kā *Norvaks*®) ir III. paaudzes dihidropiridīnu kalcija kanālu blokators.

## Indikācijas
Galvenās indikācijas ir arteriālā hipertensija (paaugstināts asinsspiediens), koronāro artēriju spazma, sprieguma stenokardija.

## Kontrindikācijas
Kontrindikācijas ir hipersensitivitāte pret šo vielu (kā arī pret citiem dihidropiridīniem), arteriālā hipotensija (pazemināts asinsspiediens) - mazāka par 90 mmHg, šoks, akūts miokarda infarkts (arī līdz 1 mēnesim pēc izārstēšanās).

### Ierobežota lietošana
Ierobežota lietošana pie nestabilas stenokardijas, izteiktas aortālās stenozes, sirds nepietiekamības, aknu funkciju traucējumiem, bērniem līdz 18 gadiem.

## Atsauces
Felodipīns

thumb|250px|Felodipīna abu optisko izomēru struktūrformulas
**Felodipīns** (; zināms kā *Renidil*®, *Plendils*®) ir II. paaudzes dihidropiridīnu kalcija kanālu blokators.

## Indikācijas
Prolongētas (paildzinātas) darbības preparāts. Preparātu lieto pie arteriālas hipertensijas (paaugstināts asinsspiediens) un spriedzes stenokardijas.

## Kontrindikācijas
Kontrindicēts cilvēkiem ar hipersensitivitāti (tajā skaitā arī pret citiem dihidropiridīniem), klīniski svarīgu aortālu stenozi, arteriālu hipotensiju (pazemināts asinsspiediens) - mazāk par 90 mmHg, kardiālu šoku, akūtu miokarda infarktu (kā arī periodā 1 mēnesi pēc tā), dekompensētu sirds nepietiekamību, sievietēm stāvoklī un tām, kuras baro zīdaini ar pienu.

### Ierobežota lietošana
Preparāta lietošana ir ierobežota cilvēkiem ar nestabilu stenokardiju, ļoti izteiktu bradikardiju (lēnu sirdsdarbību) vai sirds nepietiekamību, aknu funkciju smagiem traucējumiem; bērniem līdz 18 gadiem.

## Atsauces
Koscjuško kalns

**Koscjuško kalns** () ir virsotne Austrālijas Sniega kalnos Jaundienvidvelsā, kontinenta augstākā virsotne. Kalns veidojies kā kristālisko iežu masīvs, 5 mēnešus gadā (no jūnija līdz oktobrim) tā virsotni klāj sniegs. Ietilpst 1944. gadā izveidotajā Koscjuško nacionālajā parkā.

Pirmais no eiropiešiem kalnā 1840. gadā uzkāpa poļu ceļotājs un ģeologs Pāvels Edmunds Stšeleckis *(Paweł Edmund Strzelecki)* un nosauca to par godu poļu nacionālajam varonim Tadeušam Koscjuško pēc kalna līdzības ar Koscjuško kurgānu Krakovā.

20. gadsimta sākumā tika precizēti Sniega kalnu virsotņu augstumi un atklājās, ka  no Koscjuško kalna uz ziemeļiem izvietotais Taunsenda kalns ir par 18,9 m augstāks, tādēļ tika pieņemts lēmums samainīt vietām virsotņu nosaukumus, lai augstākā nestu Koscjuško vārdu.

## Atsauces

## Ārējās saites

* Mount Kosciusko - Our Highest Mountain
Nikardipīns

thumb|250px|Nikardipīna struktūrformula
**Nikardipīns** (; zināms kā *Kardens*®) ir II. paaudzes dihidropiridīnu kalcija kanālu blokators. Galvenokārt paplašina smadzeņu asinsvadus. Pēc struktūras un darbības tuvs nifedipīnam. Uzrāda mērenu hipotensīvu darbību. Nekavē sirds vadīšanas sistēmu.

## Indikācijas
Preparātu lieto arteriālas hipertensijas (paaugstināts asinsspiediens) ārstēšanā.

## Kontrindikācijas
Lietošana pie spriedzes un miera stenokardijas ir apšaubāma.

## Atsauces
Sviesta ķirbis

**Sviesta ķirbis** (*Cucurbita moschata*) ir viens no ziemas kabačiem. Tam ir salda, riekstam līdzīga garša kā ķirbim. Tam ir dzeltena miza un oranžs mīkstums.

## Lietošana
Sviesta ķirbis ir dārzenis, ko var grilēt, grauzdēt, veidot biezzupas vai sarīvēt un izmantot sautējumos, maizē un mafinos.

## Ārējās saites
* Krāsnī cepti sviesta ķirbīši
* Ķirbji
Māršals Teilors

**Māršals Valters "Meidžors" Teilors** (;  – ) bija amerikāņu riteņbraucējs, kurš 1899. gadā uzvarēja Pasaules čempionātā treka riteņbraukšanā 1 jūdzes braucienā, uzstādīja vairākus Pasaules rekordus un karjeras laikā cīnījās ar rasisma izpausmēm. Teilors bija pirmais afroamerikānis, kurš ieguva pasaules čempiona titulu un tikai otrais melnādainais, kurš uzvarējis pasaules čempionātā jebkurā sporta veidā aiz kanādiešu boksera Džordža Diksona.

## Ārējās saites

*''The Major Taylor Society'' 
*''The Major Taylor Association''
*Marshall W. "Major" Taylor Scrapbooks, 1897-1904, AIS.1984.07, Archives Service Center, University of Pittsburgh
*Major Taylor - plakāts Beļģijā (1902)
Valsts aizsargājamie kultūras pieminekļi Jēkabpils novadā

Šajā lapā apkopoti valsts aizsargājamie kultūras pieminekļi Jēkabpils novada pagastos un mazpilsētās. Par kultūras pieminekļiem Jēkabpils valstspilsētā skatīt atsevišķu lapu: *[[Valsts aizsargājamie kultūras pieminekļi Jēkabpilī]].*
Anafilakse

**Anafilakse** jeb **anafilaktiskais šoks** ir nopietna alerģiska reakcija ar ātru attīstīšanos un letālu iznākumu bez ātras palīdzības. Anafilakse izpaužas ar vairākiem simptomiem — niezošiem izsitumiem, kakla pietūkumu un hipotensiju (zemu asinsspiedienu). Parasti anafilaksi izraisa kukaiņu kodiens, uzturs vai ārstnieciski līdzekļi.

## Atsauces
Šērlija Templa

**Šērlija Templa Bleka** (; dzimusi **Šērlija Templa** (*Shirley Temple*) , mirusi ) bija amerikāņu kino un televīzijas aktrise, dziedātāja, dejotāja un diplomāte: ASV vēstniece Ganā un Čehoslovākijā. Šērlija Templa tiek uzskatīta par visu laiku populārāko bērnu lomu atveidotāju.

Aktrises karjeru uzsākusi 1932. gadā triju gadu vecumā, 1934. gadā kļuva populāra ar lomu filmā *Bright Eyes*. Kā atzinību par izcilo sniegumu 1934. gada filmās saņēma Amerikas Kinoakadēmijas Speciālo balvu - Akadēmijas jaunatnes balvu (*Academy Juvenile Award*).

Jaunietes vecumā pameta kinoindustriju, tomēr turpmākajos gados vēl uzņēmās dažās filmās, līdz 1950. gadā pilnībā beidza aktrises karjeru 22 gadu vecumā. Filmējusies tādās filmās kā *[[The Little Colonel]]*, *[[Curly Top]]*, *[[Wee Willie Winkie]]*, *[[Heidi (filma)|Heidi]]*, *[[A Little Princess]]*, *[[The Bachelor and the Bobby-Soxer]]* un *[[Fort Apache]]*.

1958. gadā pievērsās šovbiznesam, tāpat piedalījās dažādos TV raidījumos kā viese. Bijusi dažādu korporāciju un organizāciju valdēs, tai skaitā *[[The Walt Disney Company]]*, *[[Del Monte Foods]]*. Neveiksmīgi kandidēja uz vietu ASV Kongresā no ASV Republikāniskās partijas. Laikā no 1969. gada septembra līdz decembrim bija ASV pārstāve Apvienoto Nāciju Ģenerālajā asamblejā, vēl bija ASV vēstniece Ganā (1974—1976) un Čehoslovākijā (1989—1992).

1999. gadā Amerikas Kinoinstitūts ierindoja Templu 18. vietā izcilāko sieviešu kārtas zvaigžņu sarakstā.

Mirusi  85 gadu vecumā savās mājās Vudsaidā, Kalifornijā.

## Atsauces

## Ārējās saites

*

*
Valsts aizsargājamie kultūras pieminekļi Jēkabpilī

Šajā lapā apkopoti valsts aizsargājamie kultūras pieminekļi Jēkabpils valstspilsētā. Novada pagastos un mazpilsētās pieminekļi apkopoti atsevišķa lapā Valsts aizsargājamie kultūras pieminekļi Jēkabpils novadā.
Templa

**Templa** var būt:

* Džūno Templa (*Juno Temple*; 1989) — angļu aktrise;
* Šērlija Templa (*Shirley Temple*; 1928—2014) — amerikāņu kino un televīzijas aktrise, dziedātāja, dejotāja un diplomāte.
Sēklaizmetnis

thumb|300px|Dažādu sēklaizmetņu modeļi
**Sēklaizmetnis** ir sēklaugiem piemītošs veidojums, kas attīstās sēklotnes dobumā (parasti pēc apaugļošanās) un kurā atrodas sievišķais gametofīts — dīgļsoma.
Bergamo province

**Bergamo province** () ir viena no Itālijas provincēm valsts ziemeļu daļā, Lombardija reģionā. Tās administratīvais centrs un lielākā pilsēta ir Bergamo. Provinces kopējā platība ir 2723 km2 liela, 2012. gada beigās tajā dzīvoja  iedzīvotāji. Bergamo province sīkāk iedalās 243 komūnās.

## Ārējās saites
Bjellas province

**Bjellas province** () ir viena no Itālijas provincēm valsts ziemeļrietumos, Pjemontas reģionā. Tās administratīvais centrs un lielākā pilsēta ir Bjella. Provinces kopējā platība ir 913 km2, 2012. gada beigās tajā dzīvoja  iedzīvotāji. Bjellas province ir viena no mazākajām Itālijas provincēm pēc platības. Province sīkāk iedalās 82 komūnās.

## Ārējās saites
Sirakūzu province

**Sirakūzu province** (, ) ir bijusī Itālijas province valsts dienvidrietumos, Sicīlijas autonomajā reģionā. Atrodas salas dienvidaustrumos Vidusjūras krastā. Tās administratīvais centrs un lielākā pilsēta bija Sirakūzas. Provinces kopējā platība ir 2109 km², 2012. gada beigās provincē dzīvoja  iedzīvotāju. Sirakūzu province sīkāk iedalās 21 komūnās. 2015. gada augustā provinci reorganizēja par Sirakūzu brīvo pašvaldību konsorciju.

## Ārējās saites
Bauskas Brīvības piemineklis

thumb|200px|Bauskas Brīvības piemineklis

**Bauskas Brīvības piemineklis** ir par Bauskas iedzīvotāju un organizāciju ziedojumiem celts piemineklis Latvijas brīvības cīņās kritušo kareivju piemiņai. Pamatakmens likts 1928. gada 28. jūlijā. Sākotnējais akmens piemineklis pēc Ed.Kuraua firmas dizaina no Somijas granīta izgatavots vietējā akmeņkaļa J.Sieriņa darbnīcā. Tagadējo izskatu ieguvis 1992. gada 18. novembrī, kad uz akmens pieminekļa uzstādīta senlatviešu karavīra bronzas skulptūra, ko pēc tēlnieka Kārļa Jansona meta veidojis viņa dēls Andrejs Jansons. Piemineklī iekalti četru kritušo karavīru vārdi, vienā pusē teksts "Par Latvijas brīvību kritušiem 1915-1920", otrā pusē Plūdoņa rindas "Tik tas ir liels, kas spēj priekš citiem mirt. Kam ausis dzirdēt, tas lai dzird!".

Brīvības pieminekļa pamata pakājē apbedīti 1) Alberts Uziņš, Bauskas apriņķa komandatūras kareivis. 2) Ivans Rimlips, 3. Jelgavas pulka kareivis, miris 1919. gada 1. decembrī. 3) Juris Hazenfuss, 4. Valmieras kājnieku pulka III rotas kaprālis, kritis Bauskā 1919. gada 17. novembrī. 4) Nezināms Latvijas kareivis, kritis Bauskā 1919. gada 17. novembrī.

## Celtniecība
Piemineklis domāts visu Bauskas apriņķa Latvijas atbrīvošanas cīņās kritušo kareivju piemiņas godināšanai. Plānošanas darbs pieminekļa celtniecībai sākās 1923. gada 15. novembrī, gatavojoties Latvijas neatkarības piecu gadu jubilejai. 1926. gada 27. novembrī pieminekļa celtniecības komiteja nolemj izsludināt pieminekļa dizaina konkursu. Paralēli, tiek saņemta atļauja četru Bauskas pilsētas kapos apglabāto kareivju pārapbedīšanai. 1927. gada 5. maijā par labāko tiek atzīts Ed. Kuraua pieminekļa mets. 1928. gada 5. jūlija sēdē pieminekļa izgatavošana tiek uzticēta J. Sieriņam. Pieminekļa uzcelšana izmaksājusi ap Ls 6000.

1928. gada 28. jūlijā pilsētas galva Augusts Ilziņš iemūrē pieminekļa pamatakmeni. Pamatos tiek ievietota kapsula ar ziņojumu nākamajām paaudzēm par pieminekļa celtniecību, tā laika Latvijas monētām un jaunākajiem Bauskas laikrakstiem.

## Atklāšana
Pieminekļa atklāšana notiek svētdien, 1929. gada 20. oktobrī. Pasākums sākas ar svinīgu dievkalpojumu Svētā Gara baznīcā, kam seko mācītāja, Kara ministra Antona Ozola, Brāļu kapu komitejas, aizsargu, skolēnu un dažādu organizāciju gājiens pa Pils (Plūdoņa) un Rūpniecības ielām uz pieminekli.

Pusdivos dienā ierodas Valsts prezidents Gustavs Zemgals. Tiek teiktas oficiālas runas. Klātesošie pamana, ka Bauskas ebreju draudzes vārdā runājošais tirgotājs Berelovs runā latviski, bet vācu Rūpnieku un amatnieku pārstāvis, dzirnavu īpašnieks Štēbens un vācu mācītājs Ēlerts vainagus noliekot uzrunas saka vāciski. Sociāldemokrāti un citu kreiso organizāciju pārstāvji pasākumā vispār nepiedalās, vienīgais kreiso pārstāvis ir Bauskas apriņķa skolotāju arodbiedrības priekšnieks Līnis.

Pasākumu pie pieminekļa noslēdz Valsts Prezidenta pieņemta aizsargu, skolēnu un citu organizāciju parāde un tam sekojošs svinīgs mielasts *Kurzemes viesnīcā*.

## Atsauces
1. tūkstošgade p.m.ē.

**1. tūkstošgade pirms mūsu ēras** ir laika periods pirms mūsu ēras Akmens laikmetā, kas sākās 1000. gadā p.m.ē. un beidzās 1. gadā p.m.ē. pēc Jūlija kalendāra.
## Pirmās tūkstošgades p.m.ē gadsimtu uzskaitījums
* 10. gadsimts p.m.ē.
* 9. gadsimts p.m.ē.
* 8. gadsimts p.m.ē.
* 7. gadsimts p.m.ē.
* 6. gadsimts p.m.ē.
* 5. gadsimts p.m.ē.
* 4. gadsimts p.m.ē.
* 3. gadsimts p.m.ē.
* 2. gadsimts p.m.ē.
* 1. gadsimts p.m.ē.

## Izgudrojumi, atklājumi, ieviesumi
Sniega kalni

**Sniega kalni** () ir augstākā kalnu grēda Austrālijā. Izvietojusies Jaundienvidvelsā Koscjuško nacionālajā parkā. Daļa no Austrālijas Alpiem un Lielās Ūdensšķirtnes grēdas. Sniega kalnos atrodas Austrālijas kontinenta piecas augstākās virsotnes, tajā skaitā augstākais — Koscjuško kalns (2228 m vjl). Sniega kalni ir vienīga vieta Austrālijā, kur ziemā veidojas noturīga sniega sega. 1994. gada 28. jūnijā tur reģistrēta kontinenta zemākā temperatūra -23.0 °C.

## Atsauces

## Ārējās saites
32 (skaitlis)

**32** (**Trīsdesmit divi**) ir skaitlis, kas veselo skaitļu rindā atrodas starp 31 un 33. Gada 32. diena ir 1. februāris. 

Romiešu skaitļu sistēmā 32 tiek pierakstīts šādi — XXXII , bet binārajā skaitīšanas sistēmā trīsdesmit divi ir 1000002, oktālajā skaitīšanas sistēmā — 408 un heksadecimālajā skaitīšanas sistēmā — 2016. Trīsdesmit divi ir pāra skaitlis.

Ķīmisko elementu periodiskā tabulā 41 ir germānija (Ge) atomskaitlis.
## Matemātika
* 32= 11 + 22 + 33
## Skatīt arī
* 32. gads p.m.ē.
* 32. gads
33 (skaitlis)

**33** (**Trīsdesmit trīs**) ir naturāls skaitlis, kurš atrodas starp skaitļiem 32 un 34.

## Zinātne
* Arsēna atomskaitlis
* pie 33° pēc Ņūtona skalas sāk vārīties ūdens
## Cilvēki
* Aleksandrs Lielais mira 33 gadu vecumā
* Latviešu mūziķis Mārtiņš Freimanis mira 33 gadu vecumā
## Citas nozares
* 33. gads
* Pēc Gregora kalendāra gada 33. diena ir 2. februāris
* Cilvēkam ir 33 mugurkaula skriemeļi 
* Tiek uzskatīts ka Jēzus nomira 33 gadu vecumā
## Numoroloģoja
Skaitlis 33 simbolizē apziņas plašumu un cēlsirdības un labsirdības triumfu. Skaitlis, kas pašos pamatos var mainīt sabiedrības viedokli. Tas, kas vakar vēl šķita neiespējams, ir šodienas realitāte.